Villa Variksenmarja: toukokuuta 2014
Laiska se on, joka töillään kehuskelee
Pääsiäinen ja vappuviikon loma osuivat tänä vuonna niin lähekkäin, että ne tuntuu melkein yhdeltä ja samalta ajanjaksolta. Niiden aikana syntyi yhtä ja toista. Näin jälkeenpäin ajatellen ihan kelpo suoritus, vaikka tavoitelistasta pari asiaa jäikin yli vetämättä...
Mökkimaisemissa ehdin käydä...
... ja sukulaisiakin ehdin käydä tervehtimässä :D
Rälläkän kanssa kului iloisesti päivä
Maalisuti viuhui illan ja vähän seuraavanakin päivänä
Uudet pyykkinarut löysivät paikalleen muutaman päivän kuivumisen jälkeen
Jättimatto on työnalla, mutta ei keskeneräisestä sen enempää
Askarteluhuoneen seinien levyt on saumattu ja hiottu, useampaan kertaan.
Kangaspuut saivat myös kyytiä useamman tunnin...
Menee kuitenkin vielä piiiiitkä aika ennenkuin saan teille valmista esitellä...
Edessä liiankin vilkas kuukausi, menoa ja meininkiä ja kotoiluaikaa ei nimeksikään... Saankohan kuukaudessakaan samaa saldoa kuin nyt reilussa viikossa?
kirjoitti Santra klo 11.14 1 kommenttia
Tunnisteet: bloggaaminen, elämän ihanuus, kangaspuilta, käsityö, matonkuteesta, nikkarointi, Puutarhaintoilu, tuunaaminen, virkkaus
Puutarhavisa: Tunnistatko sinä?
ja muutama muu sattumus aloittelevan puutarhaintoilijan käsistä
Isännän idätykset voivat jokseenkin hyvin
Pituudella voin kyllä kilpailla
Mutta itävyysprosentilla en...
Etenkin näitä tyhjiä purkkeja vähän ihmettelin
Kunnes hoksasin penkoa purkkeja ja kääntää väärinpäin lirvahtaneet mukulat oikeinpäin.
Yksi sinnikäs oli jo tuupannut melkoisesti tavaraa mullan sisään, mutta kalvakalta se vielä näyttää valon puutteesta...
Nämä sipulit tuli ostettua verrattain myöhään, joten ne olivat pukanneet vartta jo pussissa...
Mahtavatko koskaan oieta?
Puutarhavisa, osa 1: Tunnista lajit
1. ainakin näin toukokuulla vielä kovin matala kasvusto, ei mitään muistikuvaa viime kesältä, että kuinka korkeaksi kasvaa tai minkävärisiä kukkia....
2. "Samettipintainen" lehti, olisiko ollut siniset kukat? En mene takuseen...
3. Ei pienintäkään aavistusta...
Puutarhavisa, osa 2: Tunnista kasvitauti tms
4. Tällä tontilla olen siellä täällä havainnut puskissa punaisia pisteitä/pahkuroita. Olen surutta leikannut kyseiset oksat kokonaan pois, mutta osaako joku viisas kertoa, mikä se on ja mitä sille pitäisi tehdä?
Olen jännittänyt, että kestääkö Jasmiini melko rankan käsittelyni, mutta elämää näyttäisi olevan.
Ja Idänsinililjat tulivat pintaan siellä missä pitikin, ja vähän muuallakin... :)
Edit: Vastauksia
Ykkönen on kuulemma Asteri
Kolmonen taas Varjolilja
Näin sanoi talon vanha asukki.
kirjoitti Santra klo 15.56 4 kommenttia
Tunnisteet: Puutarhaintoilu